b'\n_START_ARTICLE_\nKarsinnat koripallon Euroopan-mestaruuskilpailuihin 2009\n_START_SECTION_\nKarsintasysteemi\n_START_PARAGRAPH_\nEnsimm\xc3\xa4inen karsintakierros pelattiin 20. elokuuta \xe2\x80\x93 20. syyskuuta 2008. Joukkueet jaettiin nelj\xc3\xa4\xc3\xa4n lohkoon niin, ett\xc3\xa4 kolmessa lohkossa oli nelj\xc3\xa4 joukkuetta ja yhdess\xc3\xa4 viisi joukkuetta. Jokaisesta lohkosta voittaja p\xc3\xa4\xc3\xa4si jatkoon. Lis\xc3\xa4ksi nelj\xc3\xa4n lohkon kolme parasta toiseksi sijoittunutta joukkuetta p\xc3\xa4\xc3\xa4siv\xc3\xa4t jatkoon. T\xc3\xa4st\xc3\xa4 vaiheesta jatkoon p\xc3\xa4\xc3\xa4siv\xc3\xa4t Bulgaria, Iso-Britannia, Israel, Latvia, Makedonia, Serbia ja Turkki._NEWLINE_Kuusi seuraavaksi parasta joukkuetta p\xc3\xa4\xc3\xa4siv\xc3\xa4t jatkokarsintaan, joka pidet\xc3\xa4\xc3\xa4n 5. elokuuta \xe2\x80\x93 30. elokuuta 2009. Joukkueet jaettiin kahteen kolmen joukkueen lohkoon, joiden voittajat pelasivat toisiaan vastaan. Pelin voittaja p\xc3\xa4\xc3\xa4si lopputurnaukseen, joka pidet\xc3\xa4\xc3\xa4n 7. syyskuuta \xe2\x80\x93 20. syyskuuta 2009._NEWLINE_Ensimm\xc3\xa4isen karsintakierroksen nelj\xc3\xa4 viimeiseksi sijoittunutta joukkuetta pelasivat karsintasarjan, joka pelattiin 5. elokuuta \xe2\x80\x93 20. elokuuta 2009. Sarjan kaksi huonointa joukkuetta putosivat B-divisioonaan.\n_START_SECTION_\nJatkokarsinnan joukkueet\n_START_PARAGRAPH_\nLohkot arvottiin 8. marraskuuta 2008 Varsovassa, Puolassa.\n_START_SECTION_\nKarsintasarja\n_START_PARAGRAPH_\nSarjan otteluohjelma arvottiin 8. marraskuuta 2008 Varsovassa, Puolassa.'